Oι Interpol είναι αμερικάνικο ροκ συγκρότημα που δημιουργήθηκε το 1997 στη Νέα Υόρκη.

Ιστορικό
--------

Το συγκρότημα δημιουργήθηκε από τους Ντάνιελ Κέσσλερ και Γκρεγκ Ντρούντι. Ο Κέσσλερ γνώρισε τον Ντένγκλερ στο Πανεπιστήμιο της Νέας Υόρκης και τον ρώτησε αν ήξερε να παίζει κάποιο όργανο. Αργότερα, ο Κέσσλερ προέτρεψε τον Μπανκς (με τον οποίο είχε συναντηθεί για πρώτη φορά στη Γαλλία) να ενταχθεί στην μπάντα στο East Village της Νέας Υόρκης και οι δύο τους αποφάσισαν να συνεργαστούν. Το συγκρότημα στην αρχή είχε πρόβλημα να επιλέξει ένα όνομα. Αφού πρώτα εξέτασε τα ονόματα Las Armas  και The French Letters ,τελικά κατέληξε να υιοθετήσει το όνομα Ιντερπόλ.

Το 2000 ο Γκρεγκ Ντρούντι εγκατέλειψε το συγκρότημα και ο Κέσσλερ τον αντικατέστησε με τον Σαμ Φογκαρίνο, τον οποίο συνάντησε σε ένα τοπικό δισκοπωλείο. Στο τέλος το συγκρότημα αποτελείτο από τους Πολ Μπανκς(τραγουδιστής, κιθάρα, στίχους), Ντάνιελ Κέσσλερ(κιθάρα, δεύτερα φωνητικά), Κάρλος Ντένγκλερ (μπάσο και πλήκτρα) και Σαμ Φογκαρίνο (ντραμς).

Μετά την παραγωγή αρκετών EP από το 1998 έως το 2001, το συγκρότημα υπέγραψε με την Matador Records στις αρχές του 2002. Ένα EP, το Interpol ,κυκλοφόρησε τον Ιούνιο του 2002. Το *Turn On the Bright Lights* κυκλοφόρησε στις 19 Αυγούστου 2002. Ηχογραφήθηκε στα Tarquin Studios στο Μπρίτζπορτ του Κονέκτικατ .Ο ήχος του άλμπουμ συγκρίθηκε με τα post-punk συγκροτήματα των αρχών της δεκαετίας του 1980 και τέλη της δεκαετίας του 1970, ιδιαίτερα τους Joy Division , Echo and the Bunnymen και The Smiths. Το άλμπουμ πούλησε 300.000 αντίτυπα μέχρι το 2004.

Το 2004 κυκλοφόρησαν το άλμπουμ τους *Antics* με έναν ελαφρύτερο ήχο**.** Με αυτό το άλμπουμ το συγκρότημα διεκδίκησε τη θέση του ως ένα από τα συγκροτήματα που πρέπει να ληφθούν υπόψη στον τομέα της διεθνούς ροκ μουσικής. Στη συνέχεια έκαναν μια άλλη εκτεταμένη περιοδεία, η οποία περιλάμβανε συναυλίες για τους U2 και The Cure .

Το τρίτο άλμπουμ τους με τίτλο *Our Love to Admire* **,** κυκλοφόρησε στις 9 Ιουλίου 2007 στο Ηνωμένο Βασίλειο και στις 10 Ιουλίου στις Ηνωμένες Πολιτείες , με την δισκογραφική εταιρεία Capitol Records , ακολουθούμενη από μία ιαπωνική κυκλοφορία στις 20 Ιουλίου. Το πρώτο single από το άλμπουμ έχει τον τίτλο The Heinrich Maneuver , το οποίο κυκλοφόρησε στις 7 Μαΐου 2007. 

Στις 28 Απριλίου 2010, το συγκρότημα δημοσίευσε το τραγούδι Lights στον επίσημο ιστότοπο ως προεπισκόπηση για τη νέα τους δουλειά στο στούντιο.

Στις 9 Μαΐου 2010 ανακοινώθηκε στον επίσημο ιστότοπο ότι ο Κάρλος Ντένγκλερ αποχωρεί από το συγκρότημα με το τέταρτο άλμπουμ του γκρουπ να έχει ήδη ολοκληρωθεί.

Αργότερα το συγκρότημα ανακοίνωσε κατά τη διάρκεια της νέας περιοδείας ότι ο αντικαταστάτης του Ντένγκλερ θα ήταν ο Αμερικανός μουσικός Ντέιβιντ Πάτζο. Παράλληλα ανακοινώθηκε η κυκλοφορία του τέταρτου άλμπουμ τους *Interpol.*Αργότερα ο Πάτζο εγκατέλειψε το συγκρότημα.

Στις 5 Ιουνίου 2014, το συγκρότημα ανακοίνωσε την κυκλοφορία του πέμπτου άλμπουμ τους, *El Pintor* , που είχε προγραμματιστεί για τις 8 Σεπτεμβρίου 2014.

Τον Σεπτέμβριο του 2016, ο Πολ Μπανκς αποκάλυψε σε μια συνέντευξη στο Beats 1 ότι οι Ιντερπόλ θα ξανάρχιζαν να γράφουν μουσική το φθινόπωρο.  Τον Ιανουάριο του 2017, η μπάντα ανακοίνωσε ότι το έκτο άλμπουμ τους θα κυκλοφορήσει το 2018 και ότι θα ξεκινήσει μια περιοδεία για την 15η επέτειο του *Turn On the Bright Lights*, παίζοντας τα κομμάτια από ολόκληρο το άλμπουμ. 

Στις 24 Μαΐου 2018, το Pitchfork σημείωσε ότι το όνομα του νέου άλμπουμ θα ήταν το *Marauder* Τον Ιούνιο του 2018, το συγκρότημα πραγματοποίησε συνέντευξη τύπου στην Πόλη του Μεξικού και ανακοίνωσε την ημερομηνία κυκλοφορίας του *Marauder* για τις 24 Αυγούστου 2018. Την ίδια ημέρα κυκλοφόρησε το πρώτο single του άλμπουμ με τίτλο "The Rover".  Ένα μήνα αργότερα οι Ιντερπόλ κυκλοφόρησαν το δεύτερο single τους από το άλμπουμ, το "Number 10". 

Στις 23 Αυγούστου, κυκλοφόρησε το μουσικό βίντεο για το single τους "If You Really Love Nothing".

Στις 30 Ιανουαρίου 2019, κυκλοφόρησαν το "Fine Mess", ένα τραγούδι που δεν είχε συμπεριληφθεί στο Marauder, ως single. Στις 28 Μαρτίου, το συγκρότημα ανακοίνωσε την παραγωγή ενός νέου EP, A Fine Mess, με ημερομηνία κυκλοφορίας στις 17 Μαΐου 2019. Την ίδια ημέρα, κυκλοφόρησαν το δεύτερο single από το EP, "The Weekend".

Ήχος και επιρροές
-----------------

Οι κριτικοί της μουσικής έχουν χαρακτηρίσει τη μουσική της μπάντας ως ρετρό-ροκ ή αναβιώσιμο ροκ. Οι Ιντερπόλ έχουν σκούρο ροκ στιλ ,έχοντας σαφώς ρίζες σε βρετανικά post punk συγκρoτηματα της δεκαετίας του '70 και '80 όπως οι Joy Division και Bauhaus. Προσεγγίζουν επίσης τους ήχους των αμερικανικού rock συγκροτημάτων Sonic Youth και Dinosaur Jr .Με την πάροδο των ετών, το συγκρότημα έχει γίνει ένα από τα πιο πρωτοποριακά και επιδραστικά της Post Punk Revival μουσικής.

Δισκογραφία
-----------

* *Turn On the Bright Lights* (2002)
* *Antics* (2004)
* *Our Love to Admire* (2007)
* *Interpol* (2010)
* *El Pintor* (2014)
* *Marauder* (2018)

Παραπομπές
----------

1. ↑  benliew (23 Οκτωβρίου 2009). «Julian Plenti: Escape From Manhattan?». *JUICEOnline* (στα Αγγλικά). Ανακτήθηκε στις 13 Δεκεμβρίου 2020.
2. ↑  «Interpol's apart». *The Age* (στα Αγγλικά). 22 Φεβρουαρίου 2008. Ανακτήθηκε στις 13 Δεκεμβρίου 2020.
3. 1 2  «Interview: Interpol». Αρχειοθετήθηκε από το πρωτότυπο στις 7 Φεβρουαρίου 2009. Ανακτήθηκε στις 13 Δεκεμβρίου 2020.
4. 1 2  LLC, SPIN Media (Απρίλιος 2005). *SPIN*. SPIN Media LLC.
5. ↑   *Interpol [2002 EP* - Interpol | Songs, Reviews, Credits | AllMusic*], ανακτήθηκε στις 2020-12-14*
6. ↑  Sheffield, Rob· Sheffield, Rob (14 Αυγούστου 2002). «Turn On The Bright Lights». *Rolling Stone* (στα Αγγλικά). Ανακτήθηκε στις 13 Δεκεμβρίου 2020.
7. ↑  «Carlos D Gave a Long Answer About Why He Left Interpol». *Spin*. 5 Οκτωβρίου 2016. Ανακτήθηκε στις 13 Δεκεμβρίου 2020.
8. ↑  Michaels, Sean (2010-06-08). «Interpol replace Carlos D with Dave Pajo» (στα αγγλικά). *The Guardian*. ISSN 0261-3077.. Ανακτήθηκε στις 2020-12-13.
9. ↑  Fitzmaurice, Larry. «Dave Pajo Leaves Interpol». *Pitchfork* (στα Αγγλικά). Ανακτήθηκε στις 13 Δεκεμβρίου 2020.
10. ↑  «David Pajo Quits Interpol». *Stereogum* (στα Αγγλικά). 28 Φεβρουαρίου 2011. Ανακτήθηκε στις 13 Δεκεμβρίου 2020.
11. ↑  «Interpol: El Pintor». *Pitchfork* (στα Αγγλικά). Ανακτήθηκε στις 13 Δεκεμβρίου 2020.
12. ↑  Subscribe. «Interpol announce remix LP, 'El Pintor Remixes'». *diymag.com* (στα Αγγλικά). Ανακτήθηκε στις 13 Δεκεμβρίου 2020.
13. ↑   *Watch "Will Interpol be back?! - Paul Banks of Banks & Steelz" posted by The Ebro Show on Apple Music.*, ανακτήθηκε στις 2020-12-13
14. ↑  «INTERPOL - El Pintor (Bonus Tracks)». *Boomkat*. Αρχειοθετήθηκε από το πρωτότυπο στις 19 Οκτωβρίου 2021. Ανακτήθηκε στις 13 Δεκεμβρίου 2020.
15. ↑  «The Pitchfork Guide to New Albums: Summer 2018». Αρχειοθετήθηκε από το πρωτότυπο στις 24 Μαΐου 2018. Ανακτήθηκε στις 13 Δεκεμβρίου 2020.
16. ↑  Kim, Michelle. «Interpol Announce New Album Marauder, Share New Song "The Rover": Listen». *Pitchfork* (στα Αγγλικά). Ανακτήθηκε στις 13 Δεκεμβρίου 2020.
17. ↑  «Interpol share new, office-set single "Number 10": Stream». *Consequence of Sound* (στα Αγγλικά). 30 Ιουλίου 2018. Ανακτήθηκε στις 13 Δεκεμβρίου 2020.
18. ↑  «Kristen Stewart and Finn Wittrock star in Interpol's edgy new video for 'If You Really Love Nothing' | NME». *NME | Music, Film, TV, Gaming & Pop Culture News* (στα Αγγλικά). 23 Αυγούστου 2018. Ανακτήθηκε στις 13 Δεκεμβρίου 2020.
19. ↑  Greene, Andy· Greene, Andy (30 Ιανουαρίου 2019). «Hear Interpol's Haunting New Song 'Fine Mess'». *Rolling Stone* (στα Αγγλικά). Ανακτήθηκε στις 13 Δεκεμβρίου 2020.
20. ↑  «Memory Banks: Interpol Look Back at 'Turn On the Bright Lights'». *Spin*. 6 Νοεμβρίου 2012. Ανακτήθηκε στις 13 Δεκεμβρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160299837
* LCCN: no2002087080
* ISNI: 0000 0001 1939 8045
* GND: 10331473-8
* SUDOC: 087888394
* BNF: cb14066280f (data)
* BIBSYS: 5075023
* MusicBrainz: b23e8a63-8f47-4882-b55b-df2c92ef400e
* NKC: ko2008435799

 |

 |